ROZHODNUTIE KOMISIE
zo 14. septembra 2005
o schválení účtovnej závierky niektorých platobných agentúr v Belgicku, Nemecku, Španielsku, Francúzsku, Luxembursku, Holandsku, Portugalsku, Švédsku a v Spojenom kráľovstve, ktorá sa týka výdavkov financovaných záručnou sekciou Európskeho poľnohospodárskeho usmerňovacieho a záručného fondu (EPUZF) v rozpočtovom roku 2003
[oznámené pod číslom K(2005) 3442]
(Iba španielsky, nemecký, anglický, francúzsky, holandský, portugalský a švédsky text je autentický)
(2005/738/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky (1), a najmä na jeho článok 7 ods. 3,
po porade s Výborom pre fond,
keďže:
(1)
Rozhodnutím Komisie 2004/451/ES z 29. apríla 2004 o schválení účtovnej závierky výdavkov členských štátov, ktoré financovala Záručná sekcia Európskeho poľnohospodárskeho usmerňovacieho a záručného fondu (EPUZF) pre rozpočtový rok 2003 (2), sa vyrovnali účty platobných agentúr s výnimkou belgických platobných agentúr „ALT“, „ALP“ a „BIRB“, nemeckých platobných agentúr „Baden Württemberg“, „Bayern StMELF“, „Bayern-Umwelt“, „Berlin“, „Hamburg“ a „Niedersachsen“, španielskej platobnej agentúry „Navarra“, francúzskych platobných agentúr „CNASEA“, „FIRS“, „OFIVAL“, „ONIC“, „ONIFLHOR“, „ONIOL“,„ONIVINS“ a „SDE“, luxemburskej platobnej agentúry „ministère de l’agriculture“, holandských platobných agentúr „HPA“ a „Laser“, portugalskej platobnej agentúry „INGA“, švédskej platobnej agentúry „Swedish Board of Agriculture“ a platobných agentúr Spojeného kráľovstva „CCW“, „DARD“, „FC“, „NAW“, „RPA“ a „SEERAD“.
(2)
Po dodaní nových informácií, ktoré poskytli Belgicko, Nemecko, Španielsko, Francúzsko, Luxembursko, Holandsko, Portugalsko, Švédsko a Spojené kráľovstvo, a po dodatočných kontrolách Komisia môže rozhodnúť o pravdivosti, úplnosti a presnosti účtov predložených belgickými platobnými agentúrami „ALT“, „ALP“ a „BIRB“, nemeckými platobnými agentúrami „Baden Württemberg“, „Bayern StMELF“, „Berlin“, „Hamburg“ a „Niedersachsen“, španielskou platobnou agentúrou „Navarra“, francúzskymi platobnými agentúrami „CNASEA“, „FIRS“, „OFIVAL“, „ONIC“, „ONIFLHOR“, „ONIOL“,„ONIVINS“ a „SDE“, luxemburskou platobnou agentúrou „ministère de l’agriculture“, holandskými platobnými agentúrami „HPA“ a „Laser“, portugalskou platobnou agentúrou „INGA“, švédskou platobnou agentúrou „Swedish Board of Agriculture“ a platobnými agentúrami Spojeného kráľovstva „CCW“, „FC“, „RPA“ a „SEERAD“.
(3)
Pri vyrovnávaní účtov daných belgických, nemeckých, španielskych, francúzskych, luxemburských, holandských, portugalských, švédskych a britských platobných agentúr musí Komisia zohľadniť sumy, ktoré už boli vyplatené Belgicku, Nemecku, Španielsku, Francúzsku, Luxembursku, Holandsku, Portugalsku, Švédsku a Spojenému kráľovstvu podľa rozhodnutia 2004/451/ES.
(4)
V súlade s druhým pododsekom článku 7 ods. 3 nariadenia (ES) č. 1258/1999 toto rozhodnutie sa prijíma bez toho, aby boli dotknuté rozhodnutia, ktoré čiastočne prijala Komisia, okrem výdavkov financovania výdavkov Spoločenstvom, ktoré sa neuskutočnili v súlade s pravidlami Spoločenstva,
PRIJALA TOTO ROZHODNUTIE:
Článok 1
Účty belgických platobných agentúr „ALT“, „ALP“ a „BIRB“, nemeckých platobných agentúr „Baden Württemberg“, „Bayern StMELF“, „Berlin“, „Hamburg“ a „Niedersachsen“, španielskej platobnej agentúry „Navarra“, francúzskych platobných agentúr „CNASEA“, „FIRS“, „OFIVAL“, „ONIC“, „ONIFLHOR“, „ONIOL“,„ONIVINS“ a „SDE“, luxemburskej platobnej agentúry „ministère de l’agriculture“, holandských platobných agentúr „HPA“ a „Laser“, portugalskej platobnej agentúry „INGA“, švédskej platobnej agentúry „Swedish Board of Agriculture“ a platobných agentúr Spojeného kráľovstva „CCW“, „FC“, „RPA“ a „SEERAD“ týkajúce sa výdavkov, ktoré financoval EPUZF na rozpočtový rok 2003, sa vyrovnávajú.
Sumy, ktoré má každý z členských štátov v súlade s týmto rozhodnutím vrátiť alebo ktoré sa im majú vyplatiť, sú stanovené v prílohe.
Článok 2
Toto rozhodnutie je určené Belgickému kráľovstvu, Spolkovej republike Nemecku, Španielskemu kráľovstvu, Francúzskej republike, Luxemburskému veľkovojvodstvu, Holandskému kráľovstvu, Portugalskej republike, Švédskemu kráľovstvu a Spojenému kráľovstvu Veľkej Británie a Severného Írska.
V Bruseli 14. septembra 2005